Illum il-Kummissjoni qed tipproponi salvagwardji u rekwiżiti addizzjonali għall-vjaġġaturi internazzjonali fl-UE. Varjanti ġodda tal-coronavirus u s-sitwazzjoni volatili tas-saħħa madwar id-dinja jitolbu azzjoni ulterjuri biex jiġi żgurat li kwalunkwe vjaġġ lejn l-UE jseħħ b'mod sigur. Biex tirrifletti l-aħħar parir xjentifiku, il-Kummissjoni qed tipproponi wkoll kriterji aġġornati li jqisu r-rata tal-ittestjar, l-ittestjar tal-pożittività u l-individwazzjoni ta' varjanti ta' tħassib meta tiddeċiedi dwar l-applikazzjoni ta' restrizzjonijiet fuq vjaġġar mhux essenzjali lejn l-UE għal pajjiż speċifiku mhux mill-UE. Salvagwardji addizzjonali dwar l-ivvjaġġar minn barra l-UE L-Istati Membri għandhom jintroduċu miżuri addizzjonali biex jiżguraw li l-ivvjaġġar fl-UE jseħħ b'mod sikur. Dan jikkonċerna dawk li jivvjaġġaw lejn l-UE għal raġunijiet essenzjali, ċittadini tal-UE u residenti fit-tul kif ukoll il-membri tal-familja tagħhom, u dawk li jivvjaġġaw minn pajjiżi li għalihom tneħħiet ir-restrizzjoni tal-ivvjaġġar mhux essenzjali: Kriterji aġġornati Meta jkun qed jikkunsidra jekk ineħħix ir-restrizzjonijiet fuq l-ivvjaġġar mhux essenzjali lejn l-UE minn pajjiż mhux tal-UE, il-Kunsill għandu jikkunsidra r-rata ta' notifika tal-każijiet, ir-rata tal-ittestjar, ir-rata ta' pożittività tat-testijiet, kif ukoll l-inċidenza ta' varjanti ta' tħassib. Għandhom japplikaw il-kriterji li ġejjin, li jirriflettu l-aktar parir xjentifiku reċenti: L-Istati Membri għandhom ukoll ikomplu jqisu r-reċiproċità mogħtija lill-pajjiżi tal-UE. Minbarra dawn l-aġġornamenti dwar l-ivvjaġġar minn barra l-UE, il-Kummissjoni llum qed tippreżenta wkoll proposta biex taġġorna r-Rakkomandazzjoni tal-Kunsill li tikkoordina l-miżuri li jaffettwaw il-moviment ħieles fl-UE. Passi li jmiss Issa huwa f'idejn il-Kunsill li jikkunsidra din il-proposta. L-ewwel diskussjoni hija skedata fil-laqgħa tal-Kunsill għar-Rispons Politiku Integrat f'Sitwazzjonijiet ta' Kriżi (IPCR) li qed issir illum waranofsinhar. Ladarba l-proposta tiġi adottata, ikunu l-Istati Membri li jimplimentaw is-salvagwardji addizzjonali li jistabbilixxu u jirrevedu l-lista ta' pajjiżi li mhumiex fl-UE minn fejn għandhom jitneħħew ir-restrizzjonijiet fid-dawl tal-kriterji aġġornati. Il-Kunsill għandu jkompli jirrevedi l-lista ta' pajjiżi eżentati mir-restrizzjoni fuq l-ivvjaġġar kull ġimagħtejn, u jaġġornaha fejn rilevanti. Informazzjoni Ġenerali Bħalissa hemm fis-seħħ restrizzjoni temporanja fuq l-ivvjaġġar mhux essenzjali lejn l-UE minn ħafna pajjiżi li mhumiex fl-UE. Il-Kunsill regolarment jirrevedi, u fejn rilevanti jaġġorna, il-lista ta' pajjiżi minn fejn huwa possibbli l-ivvjaġġar, abbażi tal-evalwazzjoni tas-sitwazzjoni tas-saħħa. Il-Kunsill aġġorna l-aħħar dik il-lista fis-17 ta' Diċembru 2020. Din ir-restrizzjoni tkopri biss l-ivvjaġġar mhux essenzjali. Dawk li għandhom raġuni essenzjali biex jiġu l-Ewropa għandhom ikomplu jkunu jistgħu jagħmlu dan, soġġett għas-salvagwardji deskritti fil-proposta. Dak jinkludi kategoriji ta' vjaġġaturi elenkati fl-Anness II tar-Rakkomandazzjoni tal-Kunsill. Iċ-ċittadini tal-UE u r-residenti fit-tul kif ukoll il-membri tal-familja tagħhom għandhom ukoll ikunu jistgħu jidħlu fl-UE. Il-proposta tal-lum ma tbiddilx il-kategoriji ta' vjaġġaturi eżentati mir-restrizzjoni. Biex tgħin lill-Istati Membri fl-applikazzjoni konsistenti tar-restrizzjoni, fit-28 ta' Ottubru 2020 il-Kummissjoni ħarġet gwida dwar il-kategoriji ta' persuni meqjusa bħala vjaġġaturi essenzjali u għalhekk eżentati mir-restrizzjonijiet. Fid-19 ta' Jannar, qabel il-laqgħa tal-mexxejja Ewropej dwar rispons koordinat għall-kriżi tal-coronavirus, il-Kummissjoni stabbiliet għadd ta' azzjonijiet meħtieġa biex tissaħħaħ il-ġlieda kontra l-pandemija. Fil-laqgħa tal-vidjokonferenza tagħhom tal-21 ta' Jannar 2021, il-Kapijiet ta' Stat jew ta' Gvern tal-UE rrikonoxxew li l-Kunsill jista' jkollu bżonn jirrevedi r-rakkomandazzjonijiet tiegħu dwar il-vjaġġi mhux essenzjali lejn l-UE fid-dawl tar-riskji maħluqa mill-varjanti l-ġodda tal-virus. Wara l-laqgħa, il-President Ursula von der Leyen ħabbret li l-Kummissjoni se tipproponi miżuri addizzjonali ta' sikurezza għall-ivvjaġġar essenzjali minn barra l-UE. Il-proposta tal-lum taġġorna r-rakkomandazzjoni tal-Kunsill dwar ir-restrizzjonijiet temporanji fuq l-ivvjaġġar mhux essenzjali lejn l-UE. L-aħħar informazzjoni dwar ir-regoli li japplikaw għad-dħul minn pajjiżi mhux tal-UE kif ikkomunikati mill-Istati Membri huma disponibbli fuq il-website Re-open EU. Għal Aktar Informazzjoni Proposta għal Rakkomandazzjoni Tal-Kunsill dwar ir-restrizzjoni temporanja fuq vjaġġar mhux essenzjali lejn l-UE u t-tneħħija possibbli ta' tali restrizzjoni Il-Coronavirus: Il-Kummissjoni tipproponi aġġornament għal approċċ koordinat dwar ir-restrizzjonijiet tal-moviment liberu